Små til middelsstore (ca. 5 millimeter), avlange, blankt mørkbrune til svarte biller, antenner, palper og bein gjerne gule. Antennene er kortere enn hodets bredde, og består 8-11 ledd. Pronotum er trapesformet, dekkvingene er jevnbrede med kraftige punkstriper, avrundet bak. Beina er nokså lange, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.